 SVEUČILIŠTE U ZAGREBU

 STUDENTSKI CENTAR U ZAGREBU

**PLAN POSLOVANJA I PROGRAM RADA**

**STUDENTSKOG CENTRA U ZAGREBU ZA 2018. GODINU**

 (izvadak)

Zagreb, studeni 2017. godine

**UVOD**

**1.1. UVODNA NAPOMENA**

Vlada Republike Hrvatske je na svojoj sjednici održanoj dana 24.1.2013. godine (NN broj 11/2013), u skladu sa Zakonom o sanaciji studentskih centara ( NN broj 117/2001), donijela Odluku o sanaciji Studentskog centra Sveučilišta u Zagrebu te imenovala Sanacijskog upravitelja Peju Pavlovića i Sanacijsko vijeće u sastavu: Vjekoslav Bratić (predsjednik), Ivo Grgić i Berto Šalaj (članovi).

Navedenim Zakonom i Odlukom utvrđena su prava i obveze Sanacijskog upravitelja i Sanacijskog vijeća.

Donošenjem navedene Odluke stvoreni su preduvjeti za sanaciju Studentskog centra. U 2014. godini provedena je revizija normativnih akata Studentskog centra – Statuta SC-a i Pravilnika o radu te je kroz donošenje novog Pravilnika o organizaciji i sistematizaciji radnih mjesta i Pravilnika o plaćama i drugim naknadama radnika SC-a provedena reorganizacija.

Dana 30.3.2016. Odlukom Vlade RH, razriješeni su dužnosti dotadašnji članovi Sanacijskog vijeća te je imenovano novo Sanacijsko vijeće u sastavu: Dragan Krasić (predsjednik), Goran Kolarić i Pero Semren (članovi).

Dana 6.4.2016. Odlukom Vlade RH razriješen je i dotadašnji Sanacijski upravitelj Pejo Pavlović te je za Sanacijskog upravitelja imenovan Mirko Bošnjak.

Plan poslovanja je temeljni organizacijski dokument kojim se prikazuju poslovni ciljevi u obračunskom razdoblju od godine dana. Njime su obuhvaćene sve poslovne aktivnosti u svim organizacijskim dijelovima te pokazuje rezultate planiranog poslovanja

Poslovni plan izrađuje se prije poslovnih aktivnosti i daje okvir u kojem će se ostvariti planirano.

Sukladno navedenom u nastavku se daju osnovni elementi potrebni za izradu Plana poslovanja i programa rada Studentskog centra za 2018. godinu, a temeljem financijskih pokazatelja i poslovnih rezultata ostvarenih u 2016. godini te ostvarenih rezultata u poslovanju u razdoblju I - IX 2017. godine.

**1.2. O STUDENTSKOM CENTRU U ZAGREBU**

Studentski centar je neprofitna ustanova osnovana 1957. godine u Zagrebu, čija je osnovna djelatnost briga o studentskom standardu koji se ostvaruje kroz djelatnost studentskog smještaja, studentske prehrane i studentske kulture.

Zakonom o visokim učilištima iz 1993. godine RH je prenijela vlasnička i osnivačka prava nad Studentskim centrom na Sveučilište u Zagrebu.

U Studentskom centru 30.11.2017. godine zaposleno je ukupno 968 radnika čiji je rad organiziran kroz sljedeće djelatnosti:

* Smještaj
* Prehrana
* Kultura
* Financijski poslovi
* Zajednički poslovi

U 2018.g. planira se novi ustroj Studentskog centra u Zagrebu, no kako još nisu poznati svi elementi reorganizacije poslovanja, plan za 2018.g.temelji se na postojećoj organizaciji i sistematizaciji.

Brojnim analizama poslovanja Studentskog centra u Zagrebu utvrđeno je da se ne mogu pokrivati troškovi koji nastaju njegovim poslovanjem. U 2013. godini su se uvjeti poslovanja za Studentski centar promijenili, usvojen je novi Pravilnik o prehrani te su usvojene nove cijene obroka. Očekivao se porast prihoda od prehrane nakon usvajanja novog Pravilnika, međutim došlo je do pada prometa u studentskim restoranima.

Prihod student servisa, zbog primjene Bolonjskog procesa u visokom obrazovanju te globalne gospodarske krize u svijetu i u RH, od 2009. godine kontinuirano je padao do 2013., od kad se primjećuje zamjetan rast. Prihod Student servisa stabilno je rastao od 2014.g. do 2017.g. te je na koncu 2016. stopa rasta iznosila 5,3%. U prvih 9 mjeseci 2017. rast je nastavljen po stopi od 3,9 %.

**1.3. FINANCIRANJE DJELATNOSTI STUDENTSKOG CENTRA**

Prihode za obavljanje svojih djelatnosti Studentski centar ostvaruje od:

* **prodaje proizvoda i pružanja usluga** uključujući i studentske participacije za prehranu i smještaj (31)
* **članarina i članskih doprinosa** odnosno od pružanja usluga posredovanja pri povremenom i privremenom zapošljavanju studenata (32)
* subvencija i drugih oblika potpora koje za studente osiguravaju nadležno ministarstvo kao i druga državna tijela i jedinice lokalne samouprave što su u biti **prihodi po posebnim propisima** (33)
* **imovine** tj. prihodi od iznajmljivanja smještajnog i poslovnog prostora, aktivne kamate, dividende i sl. (34)
* **donacija** iz državnog proračuna u skladu s Odlukom o sanaciji Studentskog centra, donacija lokalne samouprave i drugih inozemnih i domaćih institucija i pravnih osoba (35)
* **ostali izvori prihoda** (36)

**1.4. ZAKONSKA OSNOVA POSLOVANJA STUDENTSKOG CENTRA U ZAGREBU**

Zakonsko poslovanje temelji se na:

* Zakonu o sanaciji studentskih centara
* Odluci o sanaciji Studentskog centa u Zagrebu
* Zakonu o znanstvenoj djelatnosti i visokom obrazovanju
* Pravilniku o subvencioniranoj prehrani
* Zakonu o fiskalizaciji u prometu gotovinom
* Državnom proračunu Republike Hrvatske
* Zakonu o izvršenju državnog proračuna RH
* Pravilnik o posredovanju pri zapošljavanju redovnih studenata
* Zakonu o računovodstvu
* Pravilniku o računovodstvu i računovodstvenom planu
* Zakonu o financijskom poslovanju i računovodstvu neprofitnih organizacija
* Pravilniku o neprofitnom računovodstvu i Računskom planu
* Pravilniku o izvještavanju u neprofitnom računovodstvu i Registru neprofitnih organizacija
* Pravilniku o sustavu FIUK te izradi i izvršavanju financijskih planova neprofitnih organizacija
* Zakonu o državnoj reviziji
* Zakonu o PDV-u
* Zakonu o porezu na dobit
* Zakonu o javnoj nabavi
* Zakonu o kazalištu
* Statutu Studentskog centra
* Statutu Sveučilišta u Zagrebu
* ostalim pratećim zakonskim i drugim aktima

**1.5. LJUDSKI RESURSI**

Ukupan broj zaposlenih na dan 30.11.2017. godine je 968 radnika, od čega su 71 radnika na određeno vrijeme, a kadrovska struktura je kako slijedi:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Naziv djelatnosti** | **DR** | **MR** | **VSS** | **VS** | **SSS** | **NSS** | **VKV** | **KV** | **PKV** | **NKV** | **Ž** | **M** | **Odr.** | **Neo.** | **Uk.** |
| URED RAVNATELJA | 0 | 1 | 0 | 2 | 0 | 0 | 0 | 0 | 0 | 0 | 1 | 2 | 0 | 3 | 3 |
| SMJEŠTAJ | 0 | 1 | 14 | 7 | 63 | 33 | 3 | 7 | 1 | 16 | 96 | 49 | 32 | 113 | 145 |
| PREHRANA | 0 | 2 | 8 | 9 | 321 | 50 | 39 | 49 | 96 | 29 | 504 | 99 | 37 | 566 | 603 |
| KULTURA | 0 | 0 | 14 | 2 | 25 | 1 | 0 | 1 | 0 | 0 | 25 | 18 | 0 | 43 | 43 |
| FINANCIJSKI POSLOVI | 0 | 2 | 5 | 3 | 30 | 0 | 0 | 3 | 0 | 0 | 35 | 8 | 0 | 43 | 43 |
| ZAJEDNIČKI POSLOVI | 0 | 0 | 22 | 12 | 67 | 7 | 7 | 10 | 0 | 6 | 59 | 72 | 2 | 129 | 131 |
| **UKUPNO** | **0** | **6** | **63** | **35** | **506** | **91** | **49** | **70** | **97** | **51** | **720** | **248** | **71** | **897** | **968** |

Na početku sanacije, Studentski centar je zapošljavao 1015 radnika te je evidentno smanjivanje broja radnika. Ukupan broj zaposlenih smanjen je za 4,6 %, s tim da je broj zaposlenih na neodređeno vrijeme smanjen za 9 %, isključivo prirodnim odljevom.

|  |
| --- |
| **Stanje kadrova na 31.12.2012.** |
|   | **Naziv djelatnosti/sektora** | DR | MR | VSS | VS | SSS | NSS | VKV | KV | PKV | NKV | Ž | M | Odre | Neod | **Ukup.** |
| 1 |  URED RAVNATELJA SC-a | 0 | 1 | 2 | 0 | 0 | 0 | 0 | 0 | 0 | 0 | 0 | 3 | 0 | 3 | **3** |
| 2 |  SMJEŠTAJ | 0 | 1 | 13 | 9 | 47 | 40 | 5 | 9 | 1 | 18 | 89 | 54 | 8 | 135 | **143** |
| 3 |  PREHRANA | 0 | 2 | 12 | 8 | 304 | 42 | 38 | 34 | 110 | 37 | 509 | 78 | 15 | 572 | **587** |
| 4 |  KULTURA | 0 | 0 | 14 | 2 | 34 | 3 | 0 | 0 | 0 | 0 | 27 | 26 | 4 | 49 | **53** |
| 5 |  ZAJEDNIČKI POSLOVI | 1 | 1 | 18 | 14 | 84 | 12 | 10 | 12 | 2 | 9 | 53 | 110 | 2 | 161 | **163** |
| 6 |  GOSPODARSKI POSLOVI\* | 0 | 0 | 0 | 1 | 21 | 0 | 0 | 0 | 0 | 0 | 19 | 3 | 0 | 22 | **22** |
| 7 |  FINANCIJSKI POSLOVI | 0 | 2 | 7 | 2 | 32 | 0 | 0 | 1 | 0 | 0 | 37 | 7 | 0 | 44 | **44** |
|  | **UKUPNO:** | **1** | **7** | **66** | **36** | **522** | **97** | **53** | **56** | **113** | **64** | **734** | **281** | **29** | **986** | **1015** |

\**Napomena: Gospodarski poslovi su pripojeni Zajedničkim poslovima.*

**2.determinante poslovanja u 2018. GODINI**

* 1. **kapitalna ulaganja**

U 2018. Planom nabave predviđene su i sljedeće značajne investicije:

1. Ulaganje u postrojenja i pogonsku opremu 11.791.000,00
2. Opremanje restorana na Agronomiji i Šumarstvu 2.200.000,00
3. Informatička oprema i software 1.685.000,00

U 2018.g. planiramo i niz ulaganja u zastarjele objekte koja će djelomično imati karakter investicijskog, a djelomično tekućeg održavanja te je za ova ulaganja teško procijeniti iznos kapitalizacije odnosno iznos koji će teretiti operativne troškove.

Sve pojedinačne pozicije vrijednosti veće od 20.000,00 kn vidljive su u Godišnjem planu nabave koji je zaseban javno dostupan dokument.

Godišnji plan nabave prikazuje planirane nabave roba, usluga i radova u svim djelatnostima i službama za održavanje kompletnog sustava djelatnosti.

* 1. **kolektivni ugovor**

Od 1.1.2017. stupio je na snagu Kolektivni ugovor za Studentski centar u Zagrebu kojim su regulirana prava i obveze te pitanja iz radnih odnosa.

Kolektivni ugovor u 2017.g. nije predvidio nastanak novih obveza vezano za materijalna prava, već sadrži klauzulu da će se u zadnjem kvartalu 2017.g. pregovarati o istima, ovisno o ostvarenim poslovnim rezultatima i eventualnom završetku sanacijskog procesa. U ovom trenutku još nije postignut dogovor, ali se očekuje postizanje istog do konca 2017.g.

Eventualno dogovorena nova materijalna prava primjenjivati će se od 2018.g. te su sukladno tome financijski efekti projicirani u financijski plan za 2018.g.

* 1. **reorganizacija poslovanja**

U 2018.g. planiramo sveobuhvatnu reorganizaciju poslovanja kroz smanjivanje broja organizacijskih jedinica i hijerarhijskih razina, a s ciljem optimizacije i povećanja efikasnosti poslovanja.

Također je u planu ***izdvajanje tzv. gospodarskog poslovanja u posebnu organizacijsku jedinicu*** kako bi osigurali transparentnije poslovanje sukladno važećim zakonima i propisima i naputku revizora, ali i kako bi generirali dodatne prihode koje bi onda mogli iskoristiti za druge projekte koji će rezultirati poboljšavanjem studentskog standarda.

* 1. **Poboljšanje informatičkog sustava**

Nakon što su 2016. i 2017.g. postojeća programska rješenja u Prehrani i Smještaju zamijenjena novim aplikacijama, u 2018.g. planira se uvođenje nove aplikacije za praćenje poslovanja Student servisa. U drugoj fazi, planiramo na istoj platformi implementirati novo ERP rješenje koje bi bilo povezano i sa aplikacijom Prehrane. Na ovaj način, dobili bi novo moderno programsko rješenje koje bi ubrzalo protok informacija i automatiziralo procese te bi u konačnici dovelo do transparentnijeg poslovanja uz istodobno smanjenje broja ljudi zaposlenih na administrativnim poslovima. Uvođenje novog ERP-a planira se u 2019.g.

Također, planiramo uvesti informatički sustav evidencije dolaska/odlaska na posao koji će biti povezan sa službom obračuna osobnih dohodaka SC-a Zagreb.

* 1. **OTVARANJE NOVIH RESTORANA ( ŠUMARSKi I filozofski FAKULTET, hrvatsko katoličko sveučilište)**

U prvom kvartalu 2018. planiramo otvorenje novog restorana na Šumarskom fakultetu (projekt „Zeleni paviljon“). Sredstva za opremanje navedenog restorana u iznosu od 2.000.000,00 kn je osiguralo Ministarstvo znanosti i obrazovanja. Novi restoran predstavlja direktno poboljšanje studentskog standarda zahvaljujući proširenju kapaciteta i poboljšavanju kvalitete usluge studentske prehrane. Otvorenje novog restorana trebalo bi generirati dodatne prihode za Studentski centar u Zagrebu.

Također su tijeku inicijalni pregovori za otvaranje dva nova restorana i to:

* Restoran SC-a Zagreb na Filozofskom fakultetu u Zagrebu
* Restoran SC-a Zagreb na Katoličko bogoslovnom Sveučilištu u Zagrebu

Velika je vjerojatnost da će isti biti i otvoreni tijekom 2018.g. No, modalitet suradnje još nije poznat i vjerojatno je da ćemo samo sklopiti ugovor o najmu već uređenih prostora iz kojeg razloga nismo planirali stavke za uređenje ovih restorana u Godišnjem planu nabave za 2018.

1. **FINANCIJSKI PLAN**

**3.1. POLAZNE OSNOVE FINANCIJSKOG PLANA**

Osnove financijskog plana čine:

* subvencija MZOS-a za prehranu studenata za 10,5 mjeseci u godišnjem iznosu od prosječno 16,10 kuna po obroku
* subvencija MZOS-a za smještaj studenata u studentskim domovima u iznosu od 200,00 kuna po krevetu za 10,5 mjeseci u godini
* participacija studenata za prehranu od 6,50 kuna po obroku
* participacija studenata za smještaj u studentskim domovima od prosječno 487,32 kuna po ležaju ovisno o kategorizaciji soba odnosno paviljona i domova, a ukupni kapacitet ležajeva je 7.556
* prihodi od posredovanja pri zapošljavanju studenata (student servis)
* prihodi od prodaje roba i usluga koje SC-pruža drugim pravnim i fizičkim osobama
* prihodi od najma oprema i prostora
* prihodi od donacija i sponzora
* ostali prihodi od djelatnosti smještaja (trošak obrade natječajne dokumentacije i troškova useljenja)
* financijski prihodi

Promatrano s aspekta Zakona o financijskom poslovanju i računovodstvu neprofitnih organizacija, sve navedene prihode grupiramo odnosno planiramo kao:

1. PRIHODI OD PRODAJE ROBA i PRUŽANJA USLUGA
2. PRIHODI OD ČLANARINA (student servis)
3. PRIHODI PO POSEBNIM PROPISIMA (subvencija)
4. PRIHODI OD IMOVINE
5. PRIHODI OD DONACIJA-naplaćeni
6. OSTALI PRIHODI i
7. PRIHODI OD POVEZANIH NEPROFITNIH ORGANIZACIJA

Rashode pak promatramo kroz sljedeće grupe:

1. RASHODI ZA ZAPOSLENE
2. MATERIJALNI RASHODI
3. RASHODI AMORTIZACIJE
4. FINANCIJSKI RASHODI
5. DONACIJE I TRANSFERI
6. OSTALI RASHODI I
7. RASHODI VEZANI UZ FINANCIRANJE POVEZANIH NEPROFITNIH ORGANIZACIJA

**3.2. PLAN PRIHODA I RASHODA STUDENTSKOG CENTRA ZA 2018. GODINU**

Plan prihoda i rashoda za 2018. godinu temelji se na naprijed iznesenim osnovama, te na osnovu financijskih pokazatelja u 2016. i 2017. godini.:

|  |  |  |  |  |  |
| --- | --- | --- | --- | --- | --- |
| Kto | Opis Pozicije | 2014 | 2015 | 2016 | Realizacija do 30.9.17. |
| 31 | Prihodi od prod. roba i usl. | 77.482.949 | 65.644.420 | 77.902.842 | 54.637.435 |
| 32 | Prihodi od članarina | 48.708.723 | 51.543.222 | 54.272.304 | 41.087.734 |
| 33 | Prihodi po pos. propisima | 80.993.672 | 79.226.381 | 78.606.523 | 53.716.194 |
| 34 | Prihodi od imovine | 1.912.858 | 1.539.027 | 1.870.572 | 1.228.923 |
| 35 | Prihodi od donacija | 32.490.955 | 35.931.248 | 4.173.384 | 17.006.495 |
| 36 | Ostali prihodi | 10.595.571 | 3.610.401 | 2.682.589 | 2.453.127 |
| 3 | Ukupno Prihodi | 252.184.728 | 237.494.699 | 219.508.214 | 170.129.908 |
|   |  |   |  |  |  |
| 41 | Rashodi za zaposlene | 95.007.502 | 87.935.647 | 88.626.019 | 66.592.871 |
| 42 | Materijalni rashodi | 119.933.464 | 109.214.592 | 119.097.383 | 76.452.696 |
| 43 | Amortizacija | 4.145.027 | 2.974.490 | 3.042.707 | 5.850.769 |
| 44 | Financijski rashodi | 2.530.620 | 1.832.241 | 3.017.843 | 2.801.004 |
| 45 | Donacije | 1.400.375 | 8.601.100 | 9.800 | 18.807 |
| 46 | Ostali rashodi | 18.217.422 | 10.977.596 | 3.277.623 | 3.021.805 |
| 4 | Ukupno Rashodi | 241.234.411 | 221.535.665 | 217.071.375 | 154.737.952 |
|   | RAZLIKA PRIHODI-RASHODI | 10.950.317 | 15.959.034 | 2.436.839 | 15.391.956 |

Uvažavajući navedeno, ukupni prihodi u 2018. godini planiraju se u iznosu od 229.632.736 kuna, a rashodi redovne djelatnosti planiraju se u iznosu od 218.522.816 kuna.

Prema tome, ukupno je planiran višak prihoda u iznosu od 11.109.920 kn.

**FINANCIJSKI PLAN ZA 2018.g.**

|  |  |  |  |
| --- | --- | --- | --- |
| **3** |  | **PRIHODI TEKUĆE GODINE** | **229.632.736** |
| **31** |  | **Prihodi od prodaje roba i usluga** | **82.646.000** |
|   | 311 | Prihodi od prodaje roba i usluga | 82.646.000 |
| **32** |  | **Prihodi od članarina** | **55.807.840** |
|   | 321 | Prihodi od članarina | 55.807.840 |
| **33** |  | **Prihodi po posebnim propisima** | **79.839.075** |
|   | 331 | Prihodi po posebnim propisima | 79.839.075 |
| **34** |  | **Prihodi od imovine** | **1.800.000** |
|   | 341 | Prihodi od financijske imovine | 1.044.000 |
|   | 342 | Prihodi od nefinancijske imovine | 756.000 |
| **35** |  | **Prihodi od donacija\*** | **9.179.820** |
|   | 351 | Prihodi od donacija iz proračuna | 0 |
|   | 353 | Prihodi od trgovačkih društava | 320.820 |
|   | 355 | Ostali prihodi od donacija | 8.859.000 |
| **36** |  | **Ostali prihodi** | **360.000** |
|   | 361 | Prihodi od naknada štete i refundacija | 150.000 |
|   | 362 | Prihodi od prodaje dugotrajne imovine | 0 |
|   | 363 | Ostali nespomenuti prihodi | 210.000 |
| **37** |  | **Prihodi od povezanih neprofitnih organizacija** | **0** |
|   |   |   |   |
| **4** |  | **RASHODI TEKUĆE GODINE** | **218.522.816** |
| **41** |  | **Rashodi za zaposlene** | **91.925.000** |
|   | 411 | Plaće | 75.815.000 |
|   | 412 | Ostali rashodi za zaposlene | 3.350.000 |
|   | 413 | Doprinosi na plaće | 12.760.000 |
| **42** |  | **Materijalni rashodi** | **111.778.000** |
|   | 421 | Naknade troškova zaposlenima | 6.160.000 |
|   | 423 | Naknade volonterima | 0 |
|   | 425 | Rashodi za usluge | 32.244.000 |
|   | 426 | Rashodi za materijal i energiju | 73.216.000 |
|   | 429 | Ostali nespomenuti materijalni rashodi | 158.000 |
| **43** |  | **Amortizacija** | **11.704.816** |
|   | 431 | Amortizacija | 11.704.816 |
| **44** |  | **Financijski rashodi** | **1.890.000** |
|   | 443 | Ostali financijski rashodi | 1.890.000 |
| **45** |  | **Donacije** | **5.000** |
|   | 451 | Tekuće donacije | 5.000 |
| **46** |  | **Ostali rashodi** | **1.220.000** |
|   | 461 | Kazne, penali i naknade štete | 300.000 |
|   | 462 | Ostali nespomenuti rashodi | 920.000 |
| **47** |  | **Rashodi financiranja povezanih neprofitnih organizacija** | **0** |
|  |  |  |  |
|  |  | **VIŠAK PRIHODA** | **11.109.920** |
|  |  |  |  |
|  |  |  |  |
| **522** |  | **UKUPNO PRENESENI VIŠAK 1.1.2018.** | **16.313.426** |
|   |  | 1. Preneseni višak na 1.1.2017. | 4.813.426 |
|   |  | 2. Očekivani višak prihoda u 2017.(rezultat 2017.g.) | 11.500.000 |
|   |   |   |   |
| **1** |  | **Višak prihoda koji će se koristiti u 2018.g.** | **0** |
| **2** |  | **Ostatak viška prihoda** | **11.109.920** |

**3.3. OBRAZLOŽENJE PLANA PRIHODA I RASHODA**

**3.3.1.Prihodi**

1. Prihodi od prodaje roba i usluga (31) ostvaruju se u Smještaju, Prehrani, Kulturi i Zajedničkim poslovima. Planiraju se 6% veći prihodi po ovoj osnovi u odnosu na 2016.g. Generatori prihoda u 2018. sukladno planovima djelatnosti biti će Prehrana, Smještaj i Kultura što je obrazloženo u pojedinačnim planovima aktivnosti i programa. Prihodi djelatnosti Zajednički poslovi planirani su na razini ovogodišnjih očekivanih prihoda.
2. Prihodi od članarina (32) tj. od student servisa stabilno rastu godinama po stopi koja varira od 4% do 7%. Budući da u 2018.g. očekujemo promjene zakonske regulative, koja obično u prvim mjesecima primjene ima negativan efekt na prihode, na temelju ovogodišnjih očekivanih prihoda planiramo rast od 2,9% u odnosu na 2016.g.
3. Prihodi po posebnim propisima (33) realiziraju se u Smještaju, Prehrani i Kulturi. Maximalno mogući prihodi po ovoj osnovi determinirani su Proračunom RH za 2018. te sredstvima koje Kultura planira prihodovati putem aplikacija na natječaje.
4. Prihodi od imovine (34) sastoje se od Prihoda od financijske imovine (341) i Prihoda od nefinancijske imovine (342) Prihodi od imovine planirani su na razini 2016.odnosno na razini očekivanih veličina u 2017.
5. Prihodi od donacija (35) sastoje se od donacija trgovačkih društava (352) te ostalih donacija tj. procjene dijela donacija za imovinu koje možemo priznati u prihode 2017.(353). S obzirom da u 2018. u proračunu RH nisu planirana dodatna sanacijska sredstva, ukupni planirani prihodi od donacija bit će više no dvostruko manji od očekivanih veličina u 2017. (ukoliko povučemo ostatak sanacijskih sredstva iz proračuna 2017). Istodobno, ostale donacije, ostaju na razini ovogodišnjih ostvarenih veličina.
6. Ostali prihodi (36) planiraju se na razini očekivanih prihoda u 2017.g.
7. Studentski centar nije povezan s drugim neprofitnim organizacijama.

**3.3.2.Rashodi**

1. Unatoč planiranom smanjenju broja zaposlenih, rashodi za zaposlene (41) na temelju ovogodišnjih i prošlogodišnjih brojki planiraju se za 4% veći od ovogodišnje projekcije u što je ukalkuliran 0,5% dodatak na staž te određeni iznos za nove obveze prema zaposlenima sukladno Kolektivnom ugovoru.
2. Materijalni rashodi (42) planiraju se u iznosu od 13% manjem nego u baznoj 2016, ali istodobno na razini očekivanog iznosa u 2017. Pri tome Smještaj planira zadržavanje materijalnih rashoda na ovogodišnjoj razini uz iznimku rashoda za investicijsko održavanje za koje se planira povećanje zbog odustajanja od II. faze projekta rekonstrukcije SN S.Radić. Financijski poslovi i Kultura planiraju smanjenje materijalnih rashoda u odnosu na baznu 2016.g., dok Zajednički poslovi planiraju zadržavanje materijalnih rashoda na razini 2016., Istodobno, Prehrana planira smanjenje materijalnih rashoda od 4,5% u odnosu na 2016.g. ne.
3. Amortizacija (43) je višestruko uvećana u usporedbi sa 2016.g.zbog povećanog iznosa amortizacije obnovljenih domova, ali se istodobno očekuje na razini ovogodišnjih brojki.
4. Financijski rashodi (44) planiraju se u iznosu 37% nižem od ostvarenog u 2016. uslijed skraćenja rokova plaćanja u 2017. slijedom čega očekujemo manja izdvajanja za zatezne kamate.
5. Donacije (45) su planirane u simboličnom iznosu.
6. Ostali rashodi (46) planiraju se na značajno nižoj razini od one u 2016., s tim da se se izdaci za kazne, penale i sl. planiraju na istoj razini, dok nemamo naznaka da bi nas u 2018.g. mogli teretiti neki značajniji iznosi rashoda vezanih za prethodna razdoblja.
7. Studentski centar nije povezan s drugim neprofitnim organizacijama.

**3.4. PLAN ZADUŽIVANJA I OTPLATA**

U 2018. naši planovi ne predviđaju dugoročno zaduživanje niti investiranje ili dezinvestiranje u financijsku imovinu. Također nemamo obveza za dugoročne kredite niti dugoročnih potraživanja za date kredite izuzev potraživanja od radnika za otkupljene stanove koje zbog svoje naravi (primici od prodaje imovine) nismo uključili u ovaj plan.

|  |  |  |
| --- | --- | --- |
| **1.** | **PRIMICI**  | **0** |
|  | a.) | primljeni krediti i zajmovi | 0 |
|  | b.) | prodaja vrijednosnih papira, dionica i udjela u glavnici | 0 |
|  | c.) | povrat glavnice danih zajmova | 0 |
|  |  |  |  |
| **2.** | **IZDACI**  | **0** |
|  | a.) | dani dugoročni zajmovi | 0 |
|  | b) | ulaganja u vrijednosne papire, dionice i udjele u glavnici | 0 |
|  | c) | otplata glavnice primljenih dugoročnih kredita i zajmova | 0 |
|  |  |  |  |
| **3.** | **KRATKOROČNO ZADUŽIVANJE** | **n/a** |
|  | a.) | max. Iznos kratkoročnog jednokratnog zaduživanja | 1.000.000 |
|  | b.) | max. Iznos kratkoročnog jednokratnog davanja zajmova | 0 |

1. **ZAKLJUČAK**

Plan i program rada Studentskog centra u Zagrebu za 2018.g. izrađen je na temelju kretanja prihoda i rashoda u prethodnim godinama te korigiran sukladno kretanjima određenih veličina u 2017.g.

Termin okončanja postupka sanacije je još uvijek nepoznat, no kako u Državnom proračunu za 2018. nisu planirana dodatna sanacijska sredstva (stavka T679068 – Sanacija Studentskog centra u Zagrebu je ukinuta), a postignuta je financijska stabilnost Studentskog centra u Zagrebu, očekujemo kraj sanacije tijekom 2018.g.

Nakon provedene obnove smještajnih kapaciteta SN Stjepan Radić i SN Cvjetno naselje, djelatnost smještaja je dobrim djelom sanirana te posluje pozitivno.

Saniranje djelatnosti Prehrane, s druge strane je otežano zbog brojnih poteškoća kao što su: mijenjanje prehrambenih navika studenata, porast cijena hrane, te kadrovska struktura zaposlenika koja opterećuje poslovanje ove radno intenzivne djelatnosti. Zbog velikog broja nepoznatih varijabli, otežan je i proces planiranja prihoda i rashoda djelatnosti.

Od početka sanacijskog procesa do danas znatno su poboljšani uvjeti poslovanja za Studentski centar jer su dobivena sredstva koja su omogućila stabilizaciju poslovanja ustanove.

Planiranje je stoga rađeno u iznimno teškim uvjetima s velikim brojem nepoznanica te je za očekivati da će plan nabave te prihoda i rashoda morati doživjeti određene izmjene kroz 2018. godinu ovisno o promjenama polaznih veličina.